***Par LU atklāta konkursa***

***„Ēkas un piegulošās teritorijas uzkopšanas pakalpojumi”***

***(Iepirkuma ident. Nr. LU 2015/25\_ERAF) nolikumu***

 Latvijas Universitātes iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā atklātā konkursa “Ēkas un piegulošās teritorijas uzkopšanas pakalpojumi” (id. Nr. LU 2015/25\_ERAF) nolikumā (turpmāk – Nolikums) noteiktajām prasībām:

*Jautājums:*

“Lūdzam sniegt padziļinātu skaidrojumu saistībā ar konkursa nolikuma punktu 6.4. (6.4.1. – 6.4.1.4.).”

*Iepirkuma komisijas atbilde:*

“Nolikuma 6.4.punkts attiecībā uz pretendenta tehniskajām un profesionālajām spējām nosaka šādas prasības:

6.4.1. Pretendentam pēdējo trīs gadu laikā (2012., 2013., 2014. un 2015.gadā līdz piedāvājuma iesniegšanas brīdim) jābūt pieredzei ar pozitīvām atsauksmēm (oriģināls) ne mazāk kā 3 (trīs) līdzvērtīga apjoma līgumu izpildē. Pretendenti, kas dibināti vēlāk, uzrāda atbilstošo pieredzi par nostrādāto periodu. Par līdzvērtīgu pēc apjoma tiks uzskatīts līgums:

6.4.1.1. kura ietvaros vienā objektā tika uzkoptas līdzīgas (līdzvērtīgas) telpas, kuru uzkopjamo platību apjoms ir ne mazāks kā 80% no iepirkumā noteiktā platību kopējā apjoma;

6.4.1.2. kura ietvaros tika uzkoptas līdzīgas (līdzvērtīgas) teritorijas, kuru uzkopjamo platību apjoms ir ne mazāks kā 70% no iepirkumā noteiktā platību kopējā apjoma;

6.4.1.3. cilvēku skaits telpās ne mazāks kā 80% no apmeklētāju skaita objektā (no 26.augusta līdz 30.jūnijam - 1200 cilvēki dienā, no 1.jūlija līdz 25.augustam - 200 cilvēki dienā);

6.4.1.4. kura ietvaros apsaimniekoto atkritumu apjoms ir ne mazāks kā 80% no iepirkumā plānotā apjoma (600 m3 gadā).

Lai izvērtētu pretendenta atbilstību Nolikuma 6.4.punktā noteiktajām prasībām, iepirkuma komisija vērtēs pretendenta pieredzes izklāstu ar informāciju par sniegtajiem pakalpojumiem trīs iepriekšējos gados, kas sagatavots atbilstoši Nolikuma 5. pielikumam, un apliecina vismaz 3 (trīs) tādu līgumu izpildi, kas kopā aptver un izpilda Nolikuma 6.4.1.1. – 6.4.1.4.punktā noteiktās prasības.”